
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

146. Όργανα που αποφασίζουν ή γνωμοδοτούν και ει¬ 
δικές ρυθμίσεις σε θέματα έργων που εκτελοϋ- 
νται από το Ταμείο Εθνικής Οδοποιίας 


(Τ.Ε.Ο.) . 1 

147. Ίδρυση Εργαστηρίου στο Παιδαγωγικό Τμήμα Δη¬ 
μοτικής Εκπαίδευσης Πανεπιστημίου Κρήτης και 
καθορισμός του εσωτερικού τους κανονισμού. 2 

148. Ίδρυση Εργαστηρίων στο Παιδαγωγικό Τμήμα Δη¬ 

μοτικής Εκπαίδευσης του Εθνικού και Καποδι- 
στριακού Πανεπιστήμιου Αθηνών και καθορισμός 
του εσωτερικού τους κανονισμού .' 3 

149. Ίδρυση Εργαστηρίων στο Τμήμα Επικοινωνίας και 

Μέσων Μαζικής Ενημέρωσης (Ε.Μ.Μ.Ε.) του 
Εθνικού και Καποδιστριακού Πανεπιστημίου 
Αθηνών . 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 146 
Όργανα που αποφασίζουν ή γνωμοδοτούν και ειδικές 

ρυθμίσεις σε θέματα έργων που εκτελούνται από το 

Ταμείο Εθνικής Οδοποιίας (Τ.Ε.Ο.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 19 του 
Ν. 1418/1984 «Δημόσια έργα και ρυθμίσεις συναφών θε¬ 
μάτων» (Α' 23). 

2. Τις διατάξεις του άρθρου 6 του Ν. 3406/16-20 Σε¬ 
πτεμβρίου 1927 «Περί κατασκευής και συντηρήσεως 
οδών» και του άρθρου 3 του Ν. 4098/11-12 Μαρτίου 
1929 «Περί τροποποιήσεως και συμπληρώσεως των δια¬ 
τάξεων του υπ’ αριθμ. 3406 νόμου κ.λπ.» τα οποία περιε- 
λήφθησαν στην κωδικοποίηση του Π.Δ. της 25/28 Νοεμ¬ 
βρίου 1929 (άρθρο 6) «περί κωδικοποιήσεως των περί κα¬ 
τασκευής και συντηρήσεως οδών κειμένων διατάξεων». 

3. Την υπ’ αριθμ. Δ16γ/01/302/Γ/18.4.89 υπουργική 
απόφαση (ΦΕΚ Β' 305). 

4. Τι διατάξεις των άρθρων 24 παρ. 5 και 29Α του Ν. 


1558/1985, όπως το τελευταίο προστέθηκε με το άρθρο 
27 του Ν. 2081/1992 (Α’ 154). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

6. Την αριθμ. 13/6.3.1996 απόφαση του Πρωθυπουρ¬ 
γού και του Υπουργού Εσωτερικών, Δημ. Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημ. Διοίκησης και Αποκέντρωσης, 
Γεωργίου Μωραίτη» (ΦΕΚ 137 Β’). 

7. Την απόφαση αριθμ. Δ17α/05/11/Φ.2.2.1/6.2.96 
του Πρωθυπουργού και του Υπουργού Περιβάλλοντος, 
Χωροταξίας και Δημ. Έργων «Ανάθεση αρμοδιοτήτων 
Υπουργού Περιβάλλοντος, Χωροταξίας και Δημ. Έργων 
στον Υφυπουργό Περιβάλλοντος, Χωροταξίας και Δημ. 
Έργων Εμμανουήλ Λουκάκη» (Β' 90). 

8. Τη 217/1996 γνωμοδότηση του Συμβουλίου της Επι¬ 
κράτειας με πρόταση του Υπουργού Οικονομικών και των 
Υφυπουργών Εσωτερικών, Δημ. Διοίκησης και Αποκέ¬ 
ντρωσης και Περιβάλλοντος, Χωροταξίας και Δημ. Έργων, 
αποφασίζουμε: 

Άρθρο 1 
Αρμόδια Όργανα 

Αρμόδιοι για τη λήψη αποφάσεων κατά τις διατάξεις του 
Ν. 1418/1984 «Δημόσια έργα και ρυθμίσεις συναφών θε¬ 
μάτων» όπως τροποποιήθηκε και συμπληρώθηκε με το Ν. 
2229/994 (Α’ 138) και των Προεδρικών Διαταγμάτων τα 
οποία εκδίδονται σε εκτέλεσή του για τα έργα που εκτε- 
λούνται από το Ταμείο Εθνικής Οδοποιιδς (Τ.Ε.Ο.) είναι ο 
Υπουργός Περιβάλλοντος, Χωροταξίας και Δημοσίων Έρ¬ 
γων, η Διοικούσα Επιτροπή του ΤΕΟ, το Τεχνικό Τμήμα 
του ΤΕΟ ή τα εξουσιοδοτημένα όργανα σύμφωνα με τις 
οργανωτικές διατάξεις του ΤΕΟ και όπως ειδικότερα ορί¬ 
ζεται στα επόμενα άρθρα. 

Άρθρο 2 

Διευθύνουσα Υπηρεσία - Προϊσταμένη Αρχή 

1. Τα έργα στα οποία αναφέρεται το προηγούμενο άρ¬ 
θρο είναι έργα κατασκευής, προσθήκης - επέκτασης, συ¬ 
ντήρησης, βελτίωσης ή ανακαίνισης των κτιριακών εγκα¬ 
ταστάσεων των σταθμών διοδίων καθώς και οποιοσδή¬ 
ποτε άλλης εργασίας απαραίτητης για τη λειτουργία των 
σταθμών, συνολικού προϋπολογισμού δαπάνης μέχρι 

20.000.000 για κάθε σταθμό και τα αρμόδια όργανα είναι 
ειδικότερα: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι το Τεχνικό Τμήμα του ΤΕΟ σύμφωνα με τις εκά- 
στοτε ισχύουσες οργανωτικές διατάξεις. 

β) «Προϊσταμένη Αρχή» ή «Εποπτεύουσα Αρχή» είναι η 
διοικούσα Επιτροπή του ΤΕΟ. 

2. Για κάθε έργο, εκτός των αναφερομένων στην προη¬ 
γούμενη παράγραφο, αρμόδιες είναι οι υπηρεσίες της Γ ε¬ 
νικής Γραμματείας Δημοσίων Έργων (ΓΓΔΕ) του Υπουρ¬ 
γείου Περιβάλλοντος, Χωροταξίας και Δημοσίων Έργων 
(ΥΠΕΧΩΔΕ) και εφαρμόζονται οι αντίστοιχες διατάξεις 
των υπηρεσιών αυτών για την κατασκευή των έργων. 

'Αρθρο 3 

Τεχνικό Συμβούλιο 

Τεχνικό Συμβούλιο είναι το Συμβούλιο Δημοσίων Έργων 
της Γενικής Γραμματείας Δημοσίων Έργων του ΥΠΕ¬ 
ΧΩΔΕ και τα σχετικά θέματα του παρόντος διατάγματος 
εισηγείται ο Προϊστάμενος της Διευθύνουσας υπηρεσίας 
ή ο αναπληρωτής του. 

'Αρθρο 4 

Αιτήσεις θεραπείας 

Στις αιτήσεις θεραπείας που ασκούνται σύμφωνα με τις 
διατάξεις του άρθρου 12 του Ν. 1418/1984 όπως ισχύει, 
αποφασίζει ο Υπουργός Περιβάλλοντος, Χωροταξίας και 
Δημ. Έργων μετά από γνώμη του Συμβουλίου Δημ. Έργων 
της ΓΓΔΕ. 

Άρθρο 5 

Τελικές διατάξεις 

Τα θέματα που δεν ρυθμίζονται ειδικά με τις διατάξεις 
του παρόντος διέπονται από το Ν. 1418/1984 όπως κάθε 
φορά ισχύει και τα Προεδρικά Διατάγματα και τις κανονι¬ 
στικές αποφάσεις που εκδίδονται κατ’ εξουσιοδότησή 
του. 

Άρθρο 6 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημ. 
Έργων, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 29 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤ. ΣΤΈΦΑΝ ΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΚΩΝ 

ΓΈΩΡΓ. ΜΩΡΛΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ 

ΠΕΡΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΜ. ΛΟΥΚΑΚΗΣ 


(2) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 147 
Ίδρυση Εργαστηρίου στο Παιδαγωγικό Τμήμα Δημοτικής 
Εκπαίδευσης Πανεπιστημίου Κρήτης και καθορισμός 
του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Των άρθρων 50 παρ. 1 και 7 παρ. 5 του Ν. 1268/1982 
(Α'87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 <Α' 173). 

β) Του άρθρου 29Α του Ν. 1558/1985 (Α' 137) όπως 
αυτό προστέθη με το άρθρο 27 του 2081 /1992 (Α’ 154). 

γ) Του άρθρου 22 παρ. 3 του Ν. 2362/1995 (Α' 247). 

δ) Του άρθρου 1 περιπτ. II του Π.Δ. 55/1996 (Α'48). 

2. Τη γνώμη του Παιδαγωγικού Τμήματος Δημοτικής 
Εκπαίδευσης του Πανεπιστημίου Κρήτης (συνεδρίαση 
124/20.6.1995). 

3. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 1.000.000 
δρχ. σε βάρος του προϋπολογισμού του Πανεπιστημίου 
Κρήτης. 

4. Την αριθ. 708/1995 γνωμοδότηση του Συμβουλίου 
της Επικράτειας με πρόταση των Υπουργών Οικονομικών 
και Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 

Ίδρυση εργαστηρίου 

1. Ιδρύεται στο Παιδαγωγικό Τμήμα Δημοτικής Εκπαί¬ 
δευσης του Πανεπιστημίου Κρήτης Εργαστήριο Διαπολιτι- 
σμικών και Μεταναστευτικών Μελετών, το οποίο εξυπη¬ 
ρετεί εκπαιδευτικές και ερευνητικές ανάγκες στους το¬ 
μείς των Διαπολιτισμικών και Μεταναστευτικών Μελετών. 
Πιο συγκεκριμένα το Εργαστήριο έχει τους ακόλουθους 
σκοπούς. 

α) Να ερευνά και να προωθεί τα θέματα παιδείας και εκ¬ 
παίδευσης των Ελλήνων της διασποράς και ιδιαίτερα των 
αποδήμων Ελλήνων, σε συνάρτηση με την κοινωνικοοικο¬ 
νομική και πολιτισμική τους κατάσταση στις χώρες που 
ζουν και με τις πολιτισμικές συνθήκες στις χώρες αυτές. 

β) Να ερευνά και να προωθεί εκπαιδευτικά θέματα των 
παλιννοστούντων Ελλήνων και των αλλοδαπών στην Ελ¬ 
λάδα, σε συνάρτηση με τις κοινωνικοοικονομικές, πολιτι¬ 
στικές, πολιτικές και εκπαιδευτικές συνθήκες στην Ελ¬ 
λάδα. 

γ) Να καταρτίζει και να επιμορφώνει τους εκπαιδευτι¬ 
κούς που καλούνται να διδάξουν την Ελληνιστική ως δεύ- 
ερη γλώσσα σε μαθητές ελληνικής ή μη ελληνικής κατα¬ 
γωγής στο εξωτερικό, στους παλινοστούντες Έλληνες 
μαθητές και στους αλλοδαπούς μαθητές στην Ελλάδα. 

δ) Να παράγει διδακτικό υλικό για τη διδασκαλία της ελ¬ 
ληνικής, ως δεύτερης γλώσσας και για τη διδασκαλία του 
ελληνικού πολιτισμού στις παραπάνω κατηγορίες μαθη¬ 
τών. 

ε) Να προωθεί τη διπολιτισμική - διγλωσσική και διαπο- 
λιτισμική αγωγή και εκπαίδευση, μέσα από την έρευνα, και 
τη συνεργασία με φορείς και ιδρύματα στην Ελλάδα και 
στο εξωτερικό που ασχολούνται με θέματα συναφή με 
τους στόχους του εργαστηρίου. 

στ) Να προωθεί τη «διαπολιτισμική διάσταση» και την 

«Ευρωπαϊκή διάσταση» στην εκπαίδευση και την εφαρ¬ 
μογή τους στην εκπαιδευτική πράξη στην Ελλάδα. 

ζ) να προωθεί διαπολιτισμικές, συγκριτικές και ιστορικό 
- κοινωνιολογικές μελέτες που αφορούν στην ιστορικο- 
κοινωνική εξέλιξη και στις σύγχρονες εκφάνσεις της παι¬ 
δείας της εκπαίδευσης των Ευρωπαϊκών και των Μεσο¬ 
γειακών χωρών. 

Άρθρο 2 

Αποστολή 

Το εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακά επί¬ 
πεδο των διδακτικών και ερευνητικών αναγκών του Παιδα¬ 
γωγικού Τμήματος Δημοτικής Εκπαίδευσης στο οποίο 
ανήκει το εργαστήριο καθώς και άλλων Τμημάτων του Πα¬ 
νεπιστημίου Κρήτης, στα αντικείμενα με τα οποία ασχο- 
λείται, όπως αυτά προσδιορίζονται στο άρθρο 1. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων, καθώς και την πραγματοποίηση δημοσιεύσεων 
και εκδόσεων. 

ε) Την παροχή υπηρεσιών κατά τα προβλεπάμενα στο 
Π.Δ. 159/1984 (Α53). 

Άρθρο 3 
Προσωπικό 

Το προσωπικά του εργαστηρίου αποτελείται από μέλη 
Διδακτικού Ερευνητικού Προσωπικού Δ.Ε.Π. του Τμήμα¬ 
τος που η ειδικότητά τους σχετίζεται με τα γνωστικά αντι¬ 
κείμενα που καλύπτει το εργαστήριο όπως αυτά περιγρά- 
φονται στο άρθρο 1 του παρόντος διατάγματος καθώς και 
από μέλη Ειδικού Διοικητικού - Τεχνικού Προσωπικού 
Ε.Δ.Τ.Π. και λοιπό επιστημονικό προσωπικά που τοποθε¬ 
τείται σ’ αυτό, σύμφωνα με τις κείμενες διατάξεις. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 παρ. 
22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον. 

α) Συντονίζει το διδακτικά (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για την 
εφαρμογή του. 

γ) Μεριμνά για την κατανομή των χώρων του εργαστη¬ 
ρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την οικονομική - διαχείριση των πόρων 
του εργαστηρίου. 

στ) Υποβάλλει τον ετήσιο απολογισμό των δραστηριοτή¬ 
των του εργαστηρίου. 

ζ) Εισηγείται στη Γ ενική Συνέλευση του Τμήματος τους 


υπεύθυνους αναλωσίμων υλικών και του κινητού εξοπλι¬ 
σμού και 

η) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή λειτουργία του εργαστη¬ 
ρίου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου. 
Το ωράριο εργασίας του προσωπικού είναι αυτό το οποίο 
προβλέπεται για κάθε κατηγορία, σύμφωνα με τις διατά¬ 
ξεις του άρθρου 79 παρ. 6. εδ. ια του Ν. 1566/1985 (Α 
167) του άρθρου 5 παρ. 3δ του Ν. 2083/1992 (Α’ 159) και 
τις διατάξεις του Υπαλληλικού Κώδικα. 

2.0 Διευθυντής ενημερώνεται πριν την διεξαγωγή κάθε 
εργασίας που γίνεται στο εργαστήριο, στα πλαίσια ερυνη- 
τικού προγράμματος ή άλλου έργου, που έχει αποφασι- 
σθεί από το οικείο τμήμα, που καθορίζει μέσα στα πλαίσια 
της αποστολής του εργαστηρίου την προτεραιότητα στη 
χρησιμοποίηση οργάνων και χώρων σε περίπτωση που δεν 
υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργατηρίου, τη χρησιμοποίηση 
οργάνων και υλικών που ανήκουν σ’ αυτό την παραμονή 
των εργαζομένων (προσωπικού, φοιτητών, επισκεπτών), 
στους χώρους όπου τηρούνται ειδικοί κανόνες ασφαλείας 
που αποσκοπούν στην προφύλαξη της υγείας και αρτιμέ- 
λειας των εργαζομένων καθώς και στην προστασία των 
οργάνων και εγκαταοτάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδικά επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του Διευθυντή στη Γ ενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με την κείμενη 
νομοθεσία. 

6. Ο Διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του εργαστη¬ 
ρίου. 

7. Στο εργαστήριο έχουν δικαίωμα εκτέλεσης πειραμα¬ 
τικών εργασιών τα μέλη Δ.Ε.Π. του εργαστηρίου αποκλει¬ 
στικά ή σε συνεργασία με άλλα μέλη Δ.Ε.Π. του Τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του εργαστηρίου. Γ ια 
την εκτέλεση περιαματικής εργασίας, από ερευνητές, οι 
οποίοι δεν ε'ιναι μέλη του εργαστηρίου, χορηγείται άδεια 
ύστερα από σχετική αίτηση, στην οποία αναφέρσνται: ο 
σκοπός της εργασίας, το χρονοδιάγραμμά της, η χρησι¬ 
μοποίηση ή μη των οργάνων τα οποία διαθέτει το εργαοτή- 

ριο, οι διατάξεις οι οποίες διέηουν την εκτέλεση αυτής της 
πειραματικής εργασίας και ο προϋπολογισμός της δαπά¬ 
νης που απαιτείται. 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 


Άρθρο 6 
Πόροι 

Πόροι του εργαστηρίου είναι: 

1. Οι πιστώσεις οι οποίες προέρχονται από τις δημόσιες 
επενδύσεις ή τον τακτικό προϋπολογισμό ή την ιδιαιτέρα 
περιουσία του ιδρύματος και οι οποίες χορηγούνται σύμ¬ 
φωνα με τη διαδικασία που καθορίξουν οι διατάξεις της 
κείμενης νομοθεσίας. 

2. Τα έσοδα από την παροχή υπηρεσιών σύμφωνα με το 
Π.Δ. 159/1984 (Α' 53). 

3. Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

4. Οι πιστώσεις από άλλες πηγές, όπως: 

α) Ετήσια επιχορήγηση από τακτικό προϋπολογισμό και 
τον προϋπολογισμό δημοσίων επενδύσεων από τα διά¬ 
φορα Υπουργεία της χώρας. 

β) Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά και νομικά πρόσωπα προς το Πανεπι¬ 
στήμιο Αθηνών, για τους σκοπούς του εργαστηρίου εφό¬ 
σον δεν τίθενται όροι που αντιβαίνουν στο σκοπό τους ερ¬ 
γαστηρίου και του Πανεπιστημίου Αθηνών. 

Άρθρο 7 
Τηρούμενα βιβλ'ια 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλογρα¬ 
φίας 

- Βαθμολόγιο φοιτητών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών βιβλίων, περιοδικών και ορ¬ 
γάνων 

- Αρχείο ερευνητικών προγραμμάτων 

- Βιβλίο μεταβολών προσωπικού 

- Κάθε άλλο βιβλίο ή στοιχείο που κρίνεται απαραί¬ 
τητο. 

Άρθρο 8 

Χώρος εγκατάστασης 

Χώροι του εργαστηρίου είναι οι χώροι που παραχωρούνται 
για τη διεξαγωγή του έργου του και ειδικότερα οι χώροι 
των ειδικών εγκαταστάσεων με τα όργανα και το λοιπό τε¬ 
χνικό εξοπλισμό για τη διενέργεια της έρευνας και των ερ¬ 
γαστηριακών ασκήσεων. Στο χώρο εγκατάστασης υπάρχει 
πινακίδα με τον τίτλο του εργαστηρίου και το ονοματεπώ¬ 
νυμο του Διευθυντή. 


Αθήνα, 20 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΟΡΓ. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 148 
Ίδρυση Εργαστηρίων στο Παιδαγωγικό Τμήμα Δημοτικής 
Εκπαίδευσης του Εθνικού και Καποδιστριακού Πανεπι¬ 
στημίου Αθηνών και καθορισμός του εσωτερικού τους 
κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τ ων άρθρων 50 παρ. 1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α’ 173). 

β) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081/1992 (Α’ 
154). 

γ) Του άρθρου 22 παρ. 3του Ν. 2362/1995 (Α’247). 
δ) Του άρθρου 1 περίπτ. II του Π.Δ. 55/1996 (Α' 48). 

2. Τη γνώμη του Παιδαγωγικού Τμήματος Δημοτικής 
Εκπαίδευσης του Εθνικού και Καποδιστριακού Πανεπι¬ 
στημίου Αθηνών (συνεδριάσεις 23.3.1995, 11.5.1995). 

3. Το γεγονός ότι από τις διατάξεις του παρόντος δια¬ 
τάγματος προκαλείται ετηοίως δαπάνη ύψους 2.000.000 
δρχ. σε βάρος του προϋπολογισμού του Εθνικού και Κα- 
ποδιστριακού Πανεπιστημίου Αθηνών. 

4. Την αριθμ. 703/1995 γνωμοδότηση του Συμβουλίου 
της Επικράτειας με πρόταση των Υπουργών Οικονομικών 
και Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 

Ίδρυση Εργαστηρίων - Αποστολή 

1. Ιδρύονται στο Παιδαγωγικό Τμήμα Δημοτικής Εκπαί¬ 
δευσης του Εθνικού και Καποδιστριακού Πανεπιστημίου 
Αθηνών τα ακόλουθα Εργαστήρια: 

α) Εργαστήριο Ψυχολογίας το οποίο εξυπηρετεί ακαδη¬ 
μαϊκές και ερευνητικές ανάγκες στους τομείς της Ψυχο¬ 
λογίας, Ειδικής Παιδαγωγικής και Συμβουλευτικής. Πιο 
συγκεκριμένα το Εργαστήριο έχει τους ακόλουθους σκο¬ 
πούς: 

ι) Να ερευνά τις διαδικασίες μάθησης και απόκτησης 
γνώσεων, της ανάπτυξης της σκέψης, της σχολικής προ¬ 
σαρμογής και κοινωνικοποίησης, της ψυχικής υγείας και 
συναισθηματικής ανάπτυξης του παιδιού της σχολικής ηλι¬ 
κίας. 

ιι) Να ενθαρρύνει τη μελέτη των ατομικών διαφορών και 
των προβλημάτων μάθησης ιδιαίτερα παιδιών με ειδι¬ 
κές ανάγκες και την ανάπτυξη μοντέλων ψυχοπαίδα- 

γωγικής παρέμβασης για το μαθητικέ πληθυσμό. 

ιιι) Να κάνει δυνατή τη συστηματική ενημέρωση και 
άσκηση των προπτυχιακών και μεταπτυχιακών φοιτητών 
σε διαδικασίες αξιολόγησης της ανάπτυξης των μαθητών, 
της προσαρμογής των στο σχολικό περιβάλλον, των εκπαι¬ 
δευτικών τους αναγκών, καθώς και σε μεθόδους συμβου¬ 
λευτικής και στήριξης των μαθητών στην τάξη. 

ιν) Να βοηθά τη συμμετοχή των μεταπτυχιακών φοιτη¬ 
τών σε ερευνητικά προγράμματα και μέσω αυτής της δια¬ 
δικασίας στην εκπαίδευσή τους ως ερευνητών. 

ν) Να έχει Συμβουλευτικές Υπηρεσίες προς τους φοιτη¬ 
τές του Τμήματος για την καλύτερη αντιμετώπιση των ψυ¬ 
χολογικών, κοινωνικών και επαγγελματικών τους ανα¬ 
γκών. 

νι) Να παρέχει συστηματική και ουσιαστική ενημέρωση 
(εκπαίδευση - άσκηση) των δασκάλων και στελεχών της 
εκπαίδευσης για την πρόληψη και αντιμετώπιση μαθησια¬ 
κών δυσκολιών και προβλημάτων συμπεριφοράς μαθητών 
σχολικής ηλικίας. 

νιι) Να ενημερώνει και εκπαιδεύει γονείς και να διευκο¬ 
λύνει την επικοινωνία σχολείου - οικογένειας. 

β) Εργαστήριο Πειραματικής Παιδαγωγικής το οποίο 
εξυπηρετεί ακαδημαϊκές και ερευνητικές ανάγκες στην 
Εφαρμοσμένη Παιδαγωγική. Ειδικότερα το Εργαστήριο 
έχει ως σκοπό την ερευνητική, πειραματική και μεθοδολο¬ 
γική προσέγγιση: των Αναλυτικών Προγραμμάτων και δι¬ 
δακτικών βιβλίων, της συνεργασίας και καθοδήγησης των 
πρωτογενών και δευτερογενών παιδαγωγικών ομάδων 
(γονέων - δασκάλων), των μεθόδων διδασκαλίας θεωρη¬ 
τικά και πρακτικά, του μαθητοκεντρικού και ομαδοκεντρι- 
κού προσανατολισμού της εργασίας και του επαναπροσα- 
νατολισμού στη θεώρηση του γνωστικού - συναισθηματι¬ 
κού και ψυχοκινητικού τομέα, χωρίς να εισχωρεί στην ιδιω¬ 
τική σφαίρα της αξιακής και βιολογικής ανάπτυξης του 
ατόμου. 

2. Κάθε εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επί¬ 
πεδο των διδακτικών επιμορφωτικών και ερευνητικών 
αναγκών του Παιδαγωγικού Τμήματος Δημοτικής Εκπαί¬ 
δευσης στο οποίο ανήκουν, τα εργαστήρια καθώς και άλ¬ 
λων Τμημάτων του Πανεπιστήμιου Αθηνών, στα αντικεί¬ 
μενα με τα οποία ασχολούνται, όπως αυτά προσδιορίζο¬ 
νται στο άρθρο 1 παρ. 1. 

β) Τη διεξαγωγή έρευνας με στόχο την ανάπτυξη της 
επιστήμης και της εκπαίδευσης, που απαιτούν οι ανάγκες 
της χώρας. 

γ) Την επιδίωξη συνεργασίας στον τομέα της έρευνας 
με μέλη των Τμημάτων του Πανεπιστήμιου Αθηνών καθώς 
επίσης και των λοιπών Ανώτατων Εκπαιδευτικών Ιδρυμά¬ 
των. 

δ) Τη συνεργασία κάθε μορφής με όλα τα κέντρα ερευ¬ 
νών και Ακαδημαϊκά Ιδρύματα Ελληνικά ή ξένα εφόσον οι 
επιστημονικοί στόχοι συμπίπτουν, συμβαδίζουν ή και αλ- 
ληλοσυμπληρώνονται με εκείνους των εργαστηρίων μέσα 
σε πνεύμα αμοιβαιότητας και συλλογικής εργασίας. 

ε) Τήν οργάνωση σεμιναρίων, συμποσίων, διαλέξεων, 
προγραμμάτων επιμόρφωσης καθώς και τη μετάκληση 
προσωπικοτήτων και επιστημόνων που η ειδικότητά τους 
είναι συναφής με τα αντίστοιχα γνωστικά αντικείμενα των 
εργαστηρίων. 

στ) Την εξυπηρέτηση των διαφόρων κοινωνικών και εκ¬ 
παιδευτικών αναγκών, όταν και όποτε ζητείται συγκεκρι¬ 


μένη συνδρομή, που ανήκει στο αντίστοιχο αντικείμενο 
του κάθε εργαστηρίου. 

ζ) Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

Άρθρο 2 
Προσωπικό 

Το προσωπικό κάθε εργαστηρίου απαρτίζεται από μέλη 
Διδακτικού Ερευνητικού Προσωπικού Δ.Ε.Π. του οικείου 
Τμήματος που η ειδικότητά τους σχετίζεται με τα γνω¬ 
στικά αντικείμενα που καλύπτει κάθε εργαστήριο όπως 
αυτά περιγράφονται στο άρθρο 1 του παρόντος διατάγμα¬ 
τος καθώς και από μέλη Ειδικού Διοικητικού - Τεχνικού 
Προσωπικού Ε.Δ.Τ.Π. και λοιπό επιστημονικό προσωπικό 
που τοποθετείται σ' αυτό, σύμφωνα με τις κείμενες διατά¬ 
ξεις. 

Άρθρο 3 

Διοίκηση - Αρμοδιότητες 

1. Κάθε εργαστήριο διευθύνεται από το διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 παρ. 
22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επιπλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για την 
εφαρμογή του. 

γ) Μεριμνά για την κατανομή των χώρων του εργαστη¬ 
ρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την οικονομική διαχείριση των πόρων του 
εργαστηρίου. 

στ) Υποβάλλει τον ετήσιο απολογισμό των δραστηριοτή¬ 
των του εργαστηρίου. 

ζ) Εισηγείται στη Γενική Συνέλευση του Τμήματος τους 
υπεύθυνους αναλωσίμων υλικών και του κινητού εξοπλι- 
σμόυ και 

η) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή λειτουργία του εργαστη¬ 
ρίου. 

Άρθρο 4 

Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου. Το ωράριο εργασίας του προσωπικού είναι αυτό το 
οποίο προβλέπεται για κάθε κατηγορία, σύμφωνα με τις 
διατάξεις του άρθρου 79 παρ. 6 εδ. ια του Ν. 1566/1985 
(Α' 167), του άρθρου 5 παρ. 3δ του Ν. 2083/1992 (Α' 159) 
και τις διατάξεις του Υπαλληλικού Κώδικα. 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει απο- 
φασισθεί από το οικείο τμήμα, που καθορίζει μέσα στα 
πλαίσια της αποστολής του εργαστηρίου την προτεραιό¬ 
τητα στη χρησιμοποίηση οργάνων και χώρων σε περί¬ 
πτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίηση 
οργάνων και υλικών που ανήκουν σ’ αυτό την παραμονή 
των εργαζομένων (προσωπικού, φοιτητών, επισκεπτών), 
στους χώρους όπου τηρούνται ειδικοί κανόνες ασφαλείας 
που αποσκοπούν στην προφύλαξη της υγείας και αρτιμέ- 
λειας των εργαζομένων καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λου ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του Διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με την κείμενη 
νομοθεσία. 

6.0 Διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του εργαστη¬ 
ρίου. 

7. Σε κάθε εργαστήριο έχουν δικαίωμα εκτέλεσης πει¬ 
ραματικών εργασιών τα μέλη Δ.Ε.Π. του εργαστηρίου 
αποκλειστικά ή σε συνεργασία με άλλα μέλη Δ.Ε.Π. του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του ερ¬ 
γαστηρίου. Για την εκτέλεση πειραματικής εργασίας, από 
ερευνητές, οι οποίοι δεν είναι μέλη του εργαστηρίου, χο¬ 
ρηγείται άδεια ύστερα από σχετική αίτηση, στην οποία 
αναφέρονται: ο σκοπός της εργασίας, το χρονοδιάγραμμά 
τηζ. Π χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουν την εκτέλεση 
αυτής της πειραματικής εργασίας και ο προϋπολογισμός 
της δαπάνης που απαιτείται. 

Άρθρο 5 
Πόροι 


δεν τίθενται όροι που αντιβαίνουν στο σκοπό του εργα¬ 
στηρίου και του Πανεπιστήμιου Αθηνών. 

Άρθρο 6 
Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλογρα¬ 
φίας 

- Βαθμολόγιο φοιτητών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών βιβλίων, περιοδικών και ορ¬ 
γάνων 

- Αρχείο ερευνητικών προγραμμάτων 

- Βιβλίο μεταβολών προσωπικού 

- Κάθε άλλο βιβλίο ή στοιχείο που κρίνεται απαραί¬ 
τητο. 

Άρθρο 7 

Χώρος εγκατάστασης 

Χώροι κάθε εργαστηρίου είναι οι χώροι που παραχωρού- 
νται για τη διεξαγωγή του έργου τους και ειδικότερα οι χώ¬ 
ροι των ειδικών εγκαταστάσεων με τα όργανα και το λοιπό 
τεχνικό εξοπλισμό για τη διενέργεια της έρευνας και των 
εργαστηριακών ασκήσεων. Στο χώρο εγκατάστασης 
υπάρχει πινακίδα με τον τίτλο του εργαστηρίου και το ονο¬ 
ματεπώνυμο του Διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΛΠΑΝΔΡΕΟΥ 
-♦- 


Πόροι κάθε εργαστηρίου είναι: 

1. όι πιστώσεις οι οποίες προέρχονται από τις δημόσιες 
επενδύσεις ή τον τακτικό προϋπολογισμό ή την ιδιαιτέρα 
περιουσία του Ιδρύματος και οι οποίες χορηγούνται σύμ¬ 
φωνα με τη διαδικασία που καθορίζουν οι διατάξεις της 
κείμενης νομοθεσίας. 

2. Τα έσοδα από την παροχή υπηρεσιών σύμφωνα με το 
Π.Δ. 159/1984 9 (Α'53). 

3. Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

4. Οι πιστώσεις από άλλες πηγές, όπως: 

α) Ετήσια επιχορήγηση από τακτικό προϋπολογισμό και 
τον προϋπολογισμό δημοσίων επενδύσεων από τα διά¬ 
φορα Υπουργεία της χώρας. 

β) Οι κληρονομιές, κληροδοτήματα, δωρεές και κάβε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά ή νομικά πρόσωπα προς το Πανεπιστή¬ 
μιο Αθηνών, για τους σκοπούς του εργαστηρίου εφόρον 


(4) 

Ίδρυση Εργαστηρίων στο Τμήμα Επικοινωνίας και Μέσων 
Μαζικής Ενημέρωσης (Ε.Μ.Μ.Ε.) του Εθνικού και Κα- 
ποδιστριακού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
(Α' 87), όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α' 173). 

β) Του άρθρου 29Α του Ν. 1558/1985 (Α' 137), όπως 
αυτό προσετέθη με το άρθρο 27 του Ν. 2081/1992 (Α' 
154). 

γ) Του άρθρου 22 παρ. 3 του Ν. 2362/1995 (Α' 247). 

δ) Του άρθρου 1 περιπτ. II του Π.Δ. 55/1996 (Α’ 48). 

2. Τη γνώμη της Γενικής Συνέλευσης του Τμήματος 
Επικοινωνίας και Μέσων Μαζικής Ενημέρωσης (Ε.Μ.ΜΕ.) 
του Πανεπιστημίου Αθηνών, (συνεδρίαση 13.12.1994). 

3. Το γεγονός όχι από τις διατάξεις του παρόντος δια¬ 
τάγματος προκαλείται σε βάρος του προϋπολογισμού του 
Πανεπιστημίου Αθηνών δαπάνη ύψους 2.000.000 δρχ. 
ετησίως (Κ.Α.Ε. 4121α). 

4. Τηναριθμ. 7/1996 γνωμοδότηση του Συμβουλίου της 
Επικράτειας με πρόταση των Υπουργών Οικονομικών και 
Εθνικής Παιδείας και θρησκευμάτων, αποφασίζουμε: 

Άρθρο 1 

Ίδρυση εργαστηρίων 

Ιδρύονται στο Τμήμα Επικοινωνίας και Μέσων Μαζικής 
Ενημέρωσης του Πανεπιστημίου Αθηνών και κατανέμο- 
νται στον Τομέα Πολιτισμού, Περιβάλλοντος, Επικοινωνια- 
κών Εφαρμογών και Τεχνολογίας, τα κάτωθι Εργαστή¬ 
ρια: 

α. «Διαχείρισης και Προβολής του Πολιτισμικού Περι¬ 
βάλλοντος», το οποίο εξυπηρετεί εκπαιδευτικές και ερευ¬ 
νητικές ανάγκες στα γνωστικά αντικείμενα: Ιστορία της 
Τέχνης και του Πολιτισμού, Διαχείριση και Προβολή του 
Πολιτιστικού Περιβάλλοντος και της Ιστορικής Πολιτιστι¬ 
κής Μνήμης, και 

β. «Νέων Τεχνολογιών στην Επικοινωνία, την Εκπαί¬ 
δευση και τα Μέσα Μαζικής Ενημέρωσης», το οποίο εξυ¬ 
πηρετεί εκπαιδευτικές και ερευνητικές ανάγκες στα γνω¬ 
στικά αντικείμενα: θεωρία και Εφαρμογές των Νέων Τε¬ 
χνολογιών και των προϊόντων τους, Ανάπτυξη Επικοινω- 
νιακών Πρακτικών στην Εκπαίδευση και τα Μ.Μ.Ε. με 
Νέες Τεχνολογίες και Ηλεκτρονική Επεξεργασία της Πλη¬ 
ροφορίας και Διαχείρισή της σε Διεθνή Δίκτυα. 

Άρθρο 2 

Εσωτερικός Κανονισμός 

Κάθε εργαστήριο του προηγουμένου άρθρου λειτουργεί 
σύμφωνα με όσα ορίζονται στα επόμενα άρθρα. 

Άρθρο 3 

Αποστολή 

Κάθε εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τμή¬ 
ματος στο οποίο ανήκει το εργαστήριο καθώς και άλλων 
Τμημάτων του Πανεπιστημίου στα αντικείμενα με τα 
οποία ασχολείται, όπως αυτά προσδιορίζονται στο άρθρο 
1 . 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ),Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

ε) Την παροχή υπηρεσιών κατά τα προβλεπόμενα στο 
Π.Δ. 159/1984 (Α' 53). 

Άρθρο 4 

Προσωπικό 

Το προσωπικό κάθε εργαστηρίου απαρτίζεται από μέλη 
Διδακτικού Ερευνητικού Προσωπικού Δ.Ε.Π. του Τμήμα¬ 
τος Επικοινωνίας και Μέσων Μαζικής Ενημέρωσης που η 
ειδικότητά τους σχετίζεται με τα γνωστικά αντικείμενα 


που καλύπτει κάθε εργαστήριο, όπως αυτά περιγράφονται 
στο άρθρο 1 του παρόντος διατάγματος, καθώς και από 
μέλη Ειδικού Διοικητικού - Τεχνικού Προσωπικού Ε.Δ.Τ.Π. 
και λοιπό επιστημονικό προσωπικό που τοποθετείται σ’ 
αυτό, σύμφωνα με τις κείμενες διατάξεις. 

Άρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από τον διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 παρ. 
22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επιπλέον: 

α) Συντονίζει το διδακτικό (προπτυχιακό-μεταπτυχιακό) 
και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για την 
εφαρμογή του. 

γ) Μεριμνά για την κατανομή των χώρων του εργαστη¬ 
ρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την οικονομική διαχείριση των πόρων του 
εργαστηρίου. 

στ) Υποβάλλει τον ετήσιο απολογισμό των δραστηριοτή¬ 
των του εργαστηρίου. 

ζ) Εισηγείται στη Γενική Συνέλευση του Τμήματος τους 
υπεύθυνους αναλωσίμων υλικών και του κινητού εξοπλι¬ 
σμού και 

η) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή λειτουργία του εργαστη¬ 
ρίου. 

Άρθρο 6 

Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου. Το ωράριο εργασίας του προσωπικού είναι αυτό το 
οποίο προβλέπεται για κάθε κατηγορία, σύμφωνα με τις 
διατάξεις του άρθρου 79 παρ. 6 εδ. ια του Ν. 1566/1985 
(Α' 167), του άρθρου 5 παρ. 3δ του Ν. 2083/1992 (Α' 159) 
και τις διατάξεις του Υπαλληλικού Κώδικα. 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει απο- 
φασισθεί από το οικείο τμήμα, που καθορίζει μέσα στα 
πλαίσια της αποστολής του εργαστηρίου την προτεραιό¬ 
τητα στη χρησιμοποίηση οργάνων και χώρων σε περί¬ 
πτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίηση 
οργάνων και υλικών που ανήκουν σ’ αυτό την παραμονή 
των εργαζομένων (προσωπικού, φοιτητών, επισκεπτών), 
στους χώρους όπου τηρούνται ειδικοί κανόνες ασφαλείας 
που αποσκοπούν στην προφύλαξη της υγείας και αρτιμέ- 
λειας των εργαζομένων καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του Διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με την κείμενη 
νομοθεσία. 

β. Ο Διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του εργαστη¬ 
ρίου. 

7. Σε κάθε εργαστήριο έχουν δικαίωμα εκτέλεσης πει¬ 
ραματικών εργασιών τα μέλη Δ.Ε.Π. του εργαστηρίου 
αποκλειστικά ή σε συνεργασία με άλλα μέλη Δ.Ε.Π. του 
τμήματος ή άλλους ερευνητές, εφόσον το αντικείμενο της 
έρευνας πειραματικής εργασίας, από ερευνητές, οι οποίοι 
δεν είναι μέλη του εργαστηρίου, χορηγείται άδεια ύστερα 
από σχετική αίτηση, στην οποία αναφέρονται: ο σκοπός 
της εργασίας, το χρονοδιάγραμμά της, η χρησιμοποίηση ή 
μη οργάνων τα οποία διαθέτει το εργαστήριο, οι διατάξεις 
οι οποίες διέπουν την εκτέλεση αυτής της πειραματικής 
εργασίας και ο προϋπολογισμός της δαπάνης που απαιτεί¬ 
ται. 

Άρθρο 7 
Πόροι 

Πόροι κάθε εργαστηρίου είναι: 

1. Οι πιστώσεις οι οποίες προέρχονται από τις δημόσιες 
επενδύσεις ή τον τακτικό προϋπολογισμό ή την ιδιαιτέρα 
περιουσία του Ιδρύματος και οι οποίες χορηγούνται σύμ¬ 
φωνα με τη διαδικασία που καθορίζουν οι διατάξεις της 
κείμενης νομοθεσίας. 

2. Τα έσοδα από την παροχή υπηρεσιών σύμφωνα με το 
Π.Δ. 159/1984 (Α’53). 

3. Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

4. Οι πιστώσεις από άλλες πηγές, όπως: 

α) Ετήσια επιχορήγηση από τακτικό προϋπολογισμό και 
τον προϋπολογισμό δημοσίων επενδύσεων από τα διά¬ 
φορα Υπουργεία της χώρας. 

β) Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 


αλλοδαπά φυσικά και νομικά πρόσωπα προς το Πανεπι¬ 
στήμιο, για τους σκοπούς του εργαστηρίου εφόσον δεν τί¬ 
θενται όροι που αντιβαίνουν στο σκοπό του εργαστηρίου 
και του Πανεπιστήμιου. 

Άρθρο 8 
Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλογρα¬ 
φίας 

- Βαθμολόγιο φοιτητών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών βιβλίων, περιοδικών και ορ¬ 
γάνων 

- Αρχείο ερευνητικών προγραμμάτων 

- Βιβλίο μεταβολών προσωπικού 

- Κάθε άλλο βιβλίο ή στοιχείο που κρίνεται απαραίτητο 

Άρθρο 9 

Χώρος εγκατάστασης 

Χώροι κάθε εργαστηρίου είναι οι χώροι που παραχωρού- 
νται για τη διεξαγωγή του έργου τους και ειδικότερα οι χώ¬ 
ροι των ειδικών εγκαταστάσεων με τα όργανα και το λοιπό 
τεχνικό εξοπλισμό για τη διενέργεια της έρευνας και των 
εργαστηριακών ασκήσεων. Στο χώρο εγκατάστασης 
υπάρχει πινακίδα με τον τίτλο του εργαστηρίου και το ονο¬ 
ματεπώνυμο του Διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Μαΐου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΏΡΓΙΟΣ ΠΑΠΑΝΔΡΕΟΥ 

